Euroopa Liidu Teataja L 303 , 15/12/1995 Lk 0033 - 0038



Komisjoni määrus (EÜ) nr 2869/95, 13. detsember 1995, siseturu harmoneerimisametile makstavate lõivude kohta (kaubamärgid ja tööstusdisainilahendused) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. detsembri 1993. aasta määrust (EÜ) nr 40/94 ühenduse kaubamärgi kohta, [1] muudetud määrusega (EÜ) nr 3288/94, [2] eriti selle artiklit 139, võttes arvesse komisjoni 13. detsembri 1995. aasta määrust (EÜ) nr 2868/95, millega rakendatakse nõukogu määrust (EÜ) nr 40/94 ühenduse kaubamärgi kohta, [3] ning arvestades, et: määruse (EÜ) nr 40/94 artikli 139 lõige 3 näeb ette, et lõive käsitlevad määrused võetakse vastu vastavalt selle määruse artiklis 141 ettenähtud korrale; määruse (EÜ) nr 40/94 artikli 139 lõige 1 näeb ette, et lõive käsitlevas määruses määratakse eelkõige kindlaks lõivude suurus ja maksmise viisid; määruse (EÜ) nr 40/94 artikli 139 lõige 2 näeb ette lõivu määrade kinnitamise tasemel, mis tagab piisava tulu saamise, et tasakaalustada kaubamärkidega ja tööstusdisainilahenditega tegeleva siseturu harmoneerimisameti (edaspidi "amet") eelarve; ameti töö algusjärgus võib eelarve tasakaalustamist saavutada ainult siis, kui amet saab toetust Euroopa ühenduste üldeelarvest kooskõlas määruse (EÜ) nr 40/94 artikli 134 lõikega 3; ühenduse kaubamärgitaotluse põhilõiv sisaldab summat, mis amet peab maksma iga liikmesriigi tööstusomandi keskametile iga otsinguaruande eest, mida need ametid esitavad kooskõlas määruse (EÜ) nr 40/94 artikli 39 lõikega 4; vajaliku paindlikkuse tagamiseks peaks ameti peadirektor (edaspidi "peadirektor") omama volitusi teatavatel tingimustel kinnitada maksud ameti poolt osutatud teenuste, ameti andmepangale ligipääsu ja ameti andmepanga sisu arvutis kasutatavas vormis kättesaadavaks tegemise eest ning tal peaks olema õigus kinnitada ameti väljaannete müügihind; lõivude ja maksude maksmise lihtsustamiseks peaks peadirektoril olema õigus lubada muid maksmismeetodeid lisaks neile, mis on otseselt käesolevas määruses ette nähtud; on asjakohane kinnitada ametile makstavad lõivud ja maksud samas valuutas, mida kasutatakse ameti eelarves; ameti eelarve on kinnitatud eküüdes; nende summade kinnitamisega eküüdes välditakse valuutakursside muutumisest tekkida võivaid erinevusi; sularahamaksed tuleks teha selle liikmesriigi valuutas, kus on ameti asukoht; käesoleva määrusega ettenähtud meetmed on kooskõlas määruse (EÜ) nr 40/94 artikli 141 alusel loodud komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Üldsätted 1. Käesoleva määruse kohaselt nõutakse sisse: a) ametile makstavad lõivud, mis on ette nähtud määrusega (EÜ) nr 40/94 ja määrusega (EÜ) nr 2868/95; b) maksud, mis peadirektor on kehtestanud vastavalt artikli 3 lõigetele 1 ja 2. Artikkel 2 Määrusega (EÜ) nr 40/94 ja määruses (EÜ) nr 2868/95 ettenähtud lõivud Ametile artikli 1 punkti a kohaselt makstavad lõivud on: (eküüdes) | 1. | Üksikkaubamärgitaotluse põhilõiv (artikli 26 lõige 2; reegli 4 punkt a) | 975 | 2. | Igast kaupade ja teenuste klassist võetav üksikkaubamärgilõiv alates neljandast klassist (artikli 26 lõige 2; reegli 4 punkt b) | 200 | 3. | Kollektiivkaubamärgitaotluse põhilõiv (artikli 26 lõige 2 ja artikli 64 lõige 3; reegli 4 punkt a ja reegel 42) | 1675 | 4. | Igast kaupade ja teenuste klassist võetav kollektiivkaubamärgilõiv alates neljandast klassist (artikli 26 lõige 2 ja artikli 64 lõige 3; reegli 4 punkt b ja reegel 42) | 400 | 5. | Vastuväitelõiv (artikli 42 lõige 3; reegli 18 punkt 1) | 350 | 6. | Kaubamärgi reproduktsiooni muutmise lõiv (artikli 140 lõike 2 punkt 1 ja artikli 44 lõige 2; reegli 13 punkt 2) | 200 | 7. | Üksikkaubamärgi registreerimise põhilõiv (artikkel 45; reegli 23 punkti 1 alapunkt a) | 1100 | 8. | Igast kaupade ja teenuste klassist võetav üksikkaubamärgilõiv alates neljandast klassist (artikkel 45; reegli 23 punkti 1 alapunkt b) | 200 | 9. | Kollektiivkaubamärgi registreerimislõiv (artikkel 45 ja artikli 64 lõige 3; reegli 23 punkti 1 alapunkt a ja reegel 42) | 2200 | 10. | Igast kaupade ja teenuste klassist võetav kollektiivkaubamärgilõiv alates neljandast klassist (artikkel 45 ja artikli 64 lõige 3; reegli 23 punkti 1 alapunkt b ja reegel 42) | 400 | 11. | Lisalõiv registreerimislõivu hilinenud maksmise eest (artikli 140 lõike 2 punkt 2; reegli 23 punkt 3) | 25 % hilinenud registreerimislõivust, kuid mitte rohkem kui 750 | 12. | Üksikkaubamärgi pikendamise põhilõiv (artikli 47 lõige 1; reegli 30 punkti 2 alapunkt a) | 2500 | 13. | Igast kaupade ja teenuste klassist võetav üksikkaubamärgilõiv alates neljandast klassist (artikli 47 lõige 1; reegli 30 punkti 2 alapunkt b) | 500 | 14. | Kollektiivkaubamärgi pikendamise põhilõiv (artikli 47 lõige 1 ja artikli 64 lõige 3; reegli 30 punkti 2 alapunkt a ja reegel 42) | 5000 | 15. | Igast kaupade ja teenuste klassist võetav kollektiivkaubamärgilõiv alates neljandast klassist (artikli 47 lõige 1 ja artikli 64 lõige 3; reegli 30 punkti 2 alapunkt b ja reegel 42) | 1000 | 16. | Lisalõiv pikendamislõivu hilinenud maksmise eest või pikendamistaotluse hilinenud esitamise eest (artikli 47 lõige 3; reegli 30 punkti 2 alapunkt c) | 25 % hilinenud pikendamislõivust, kuid mitte rohkem kui 1500 | 17. | Tühistamis- või kehtetuks tunnistamistaotluse lõiv (artikli 55 lõige 2; reegli 39 punkt 2) | 700 | 18. | Apellatsioonilõiv (artikkel 59; reegli 49 punkt 1) | 800 | 19. | Tähtaja ennistamise lõiv (artikli 78 lõige 3) | 200 | 20. | Lõiv märgi muutmise eest siseriikliku kaubamärgi taotluseks (artikli 109 lõige 1; reegli 45 punkt 2) | 200 | 21. | Lõiv ühenduse kaubamärgi taotluse täies ulatuses või osalise üleandmise registreerimise eest (artikkel 24 ja artikli 140 lõike 2 punkt 4; reegli 31 punktid 4 ja 8) | 200 kande kohta, kuid kui samas taotluses või samal ajal esitatakse mitmeid taotlusi, mitte rohkem kui 1000 | 22. | Lõiv ühenduse registreeritud kaubamärgi täies ulatuses või osalise üleandmise registreerimise eest (artikli 140 lõike 2 punkt 4; reegli 31 punkt 4) | 200 registreerimise kohta, kuid kui samas taotluses või samal ajal esitatakse mitmeid taotlusi, mitte rohkem kui 1000 | 23. | Lõiv ühenduse registreeritud kaubamärgiga seotud litsentsi või muu õiguse registreerimise eest (artikli 140 lõike 2 punkt 5; reegli 33 punkt 1) või ühenduse kaubamärgi kohta esitatud taotluse registreerimise eest (artikli 140 lõike 2 punkt 6; reegli 33 punkt 4): a)litsentsi andmine;b)litsentsi üleandmine;c)õiguse tekkimine asjale;d)asjaõiguse üleandmine;e)sundtäitmismeetmed | 200 registreerimise kohta, kuid kui samas taotluses või samal ajal esitatakse mitmeid taotlusi, mitte rohkem kui 1000 | 24. | Litsentsi või muu õiguse registreerimise tühistamislõiv eest (artikli 140 lõike 2 punkt 7; reegli 35 punkt 3) | 200 tühistamise kohta, kuid kui samas taotluses või samal ajal esitatakse mitmeid taotlusi, mitte rohkem kui 1000 | 25. | Ühenduse registreeritud kaubamärgi muutmislõiv (artikli 140 lõike 2 punkt 8; reegli 25 punkt 2) | 200 | 26. | Lõiv ühenduse kaubamärgitaotluse koopia väljastamise eest (artikli 140 lõike 2 punkt 12; reegli 89 punkt 5), registreerimistunnistuse koopia eest (artikli 140 lõike 2 punkt 3; reegli 24 punkt 2) või registri väljavõtte eest (artikli 140 lõike 2 punkt 9; reegli 84 punkt 6): | | a)tõestamata koopia või väljavõte | 10 | b)tõestatud koopia või väljavõte | 30 | 27. | Toimikutega tutvumise lõiv (artikli 140 lõike 2 punkt 10, reegli 89 punkt 1) | 30 | 28. | Toimikudokumentide koopiate väljastamislõiv (artikli 140 lõike 2 punkt 11; reegli 89 punkt 5): | | a)tõestamata koopia; | 10 | b)tõestatud koopia | 30 | lisaks lehekülje kohta, mis ületab kümme lehekülge | 1 | 29. | Toimikutes oleva informatsiooni edastamislõiv (artikli 140 lõike 2 punkt 13; reegel 90) | 10 | lisaks lehekülje kohta, mis ületab kümme lehekülge | 1 | 30. | Hüvitatavate menetluskulude kinnitamise läbivaatamislõiv (artikli 140 lõike 2 punkt 14; reegli 94 punkt 4) | 100 | Artikkel 3 Peadirektori kinnitatud maksud 1. Peadirektor kinnitab nende ameti poolt osutatud teenuste maksumäärad, mida ei ole nimetatud artiklis 2. 2. Peadirektor kinnitab maksumäärad, mis tuleb maksta Ühenduse Kaubamärgibülletääni ja Siseturu Harmoneerimisameti Teataja eest ning teiste ameti väljaannete eest. 3. Maksude suurus kinnitatakse eküüdes. 4. Maksude suurused, mille kinnitab peadirektor kooskõlas lõigetega 1 ja 2, avaldatakse Siseturu Harmoneerimisameti Teatajas. Artikkel 4 Lõivude ja maksude tähtajad 1. Lõivud ja maksud, mille maksmise tähtaeg ei ole määruses (EÜ) nr 40/94 ega määruses (EÜ) nr 2868/95 kindlaks määratud, tuleb tasuda kuupäeval, millal võeti vastu teenuse taotlus, mille eest lõiv või maks oli ette nähtud. 2. Peadirektor võib otsustada, et lõikes 1 nimetatud teenuste eest ei nõuta vastavate lõivude ja maksude ettemaksmist. Artikkel 5 Lõivude ja maksude maksmine 1. Lõivud ja maksud makstakse ametile: a) ameti pangakontole tehtava sissemaksega või ülekandega; b) ametile väljakirjutatud tšekkide üleandmisega või remiteerimisega või c) sularahas. 2. Peadirektor võib lubada teisi maksmisviise, kui on ette nähtud lõikes 1, eriti ettemaksmist ameti jooksvatele kontodele. 3. Lõike 2 alusel tehtud otsused avaldatakse Siseturu Harmoneerimisameti Teatajas. Artikkel 6 Omavääringud 1. Artikli 5 lõike 1 punktis a nimetatud sissemaksed või ülekanded pangakontole, artikli 5 lõike 1 punkti b kohaselt kättetoimetatud või saadetud tšekid või peadirektori artikli 5 lõike 2 kohaselt lubatud maksed tehakse eküüdes. 2. Artikli 5 lõike 1 punktis c nimetatud sularahamaksed tehakse selle liikmesriigi omavääringus, kus on ameti asukoht. Peadirektor kinnitab eküüde ekvivalendid selles omavääringus kehtiva vahetuskursi alusel, mille komisjon kinnitab iga päev ja mis avaldatakse Euroopa Ühenduste Teatajas kooskõlas nõukogu määrusega (EÜ) nr 3320/94 [4]. Artikkel 7 Maksmisega seotud üksikasjad 1. Igas makses peab olema makset tegeva isiku nimi ja vajalik teave, mille alusel amet võib viivitamata kindlaks teha makse selgituse. Eelkõige esitatakse järgmine teave: a) kui makstakse lõivu taotluse eest, makse selgituseks "taotluslõiv"; b) kui makstakse lõivu registreerimise eest, registreerimise aluseks oleva taotluse number ja makse selgituseks "registreerimislõiv"; c) kui makstakse lõivu vastuväite eest, taotluse number ja vastuväite objektiks oleva ühenduse kaubamärgi taotleja nimi ning makse selgituseks "vastuväitelõiv" ja d) kui makstakse tühistamis- või kehtetuks tunnistamise lõivu, registreerimisnumber, taotluse objektiks oleva ühenduse kaubamärgi omaniku nimi ning makse selgituseks "tühistamislõiv" või "kehtetuks tunnistamise lõiv". 2. Kui makse selgitust ei ole viivitamata võimalik kindlaks teha, nõuab amet, et maksja teataks makse selgituse kirjalikult ameti poolt ettenähtud tähtaja jooksul. Kui maksja ei täida nimetatud nõuet õigel ajal, loetakse makse sooritamata jäetuks. Makstud summa tagastatakse. Artikkel 8 Makse vastuvõtmiskuupäev 1. Kuupäevaks, millal amet on makse vastu võtnud, loetakse: a) artikli 5 lõike 1 punktis a nimetatud juhtudel kuupäeva, mil makse või ülekande summa on tegelikult ameti pangakontole laekunud; b) artikli 5 lõike 1 punktis b nimetatud juhul tšeki ametis vastuvõtmise kuupäev, tingimusel et tšekk lunastatakse; c) artikli 5 lõike 1 punktis c nimetatud juhtudel sularahas summa kättesaamise kuupäev. 2. Kui peadirektor lubab vastavalt artikli 5 lõikele 2 kasutada muid kui artikli 5 lõikes 1 nimetatud lõivude tasumise viise, määrab ta ka kuupäeva, millal niisugused maksed loetakse sooritatuks. 3. Lõigete 1 ja 2 kohaselt loetakse lõiv tasutuks peale antud maksetähtaja lõppu, lõivu võib lugeda tasutuks maksetähtaja jooksul, kui ametile esitatakse tõendid, et maksja: a) liikmesriigis maksetähtaja jooksul: i) sooritas makse panga kaudu; ii) andis pangale asjakohase korralduse makse ülekandeks või iii) lähetas postkontorist või muul viisil ametile adresseeritud kirja, milles oli artikli 5 lõike 1 punktis b nimetatud tšekk, tingimusel et see lunastatakse; ja b) maksis 10 % suuruse lisamaksu vastavast lõivust või vastavatest lõivudest, kuid mitte rohkem kui 200 eküüd; lisamaksu ei maksta, kui alapunktis a sätestatud tingimus on täidetud vähemalt kümme päeva enne ettenähtud maksetähtaja lõppu. 4. Amet võib nõuda maksjalt tõendite esitamist selle kohta, millal lõike 3 punktis a sätestatud tingimused täideti, ja vajaduse korral nõuda lõike 3 punktis b nimetatud lisamaksu maksmist ameti poolt ettenähtud tähtaja jooksul. Kui maksja ei täida seda nõuet või kui tõendid on ebapiisavad või nõutud lisamaks ei ole õigel ajal makstud, loetakse maksetähtaeg mööda lastuks. Artikkel 9 Ebapiisavad maksed 1. Maksetähtaeg loetakse täidetuks ainult siis, kui kogu lõivusumma on makstud õigel ajal. Kui kogu summa ei ole makstud, makstakse makstud osa tagasi maksetähteaja möödumisel. 2. Amet võib võimaluse korral enne maksetähtaja möödumist anda isikule võimaluse maksta puuduv osa või kui see on õigustatud, jätta arvestamata puuduvad väikesed summad, piiramata sellega maksja õigusi. Artikkel 10 Väikeste summade tagasimaksmine 1. Kui lõivu või maksu on makstud rohkem, ei maksta ülemäärast summat tagasi, kui summa on väike ja asjaomane pool ei ole selgesõnaliselt nõudnud tagasimaksu. Peadirektor määrab kindlaks, missugust summat loetakse väikeseks. 2. Peadirektori lõike 1 kohaselt tehtud otsused avaldatakse Siseturu Harmoneerimisameti Teatajas. Artikkel 11 Jõustumine Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. detsember 1995 Komisjoni nimel komisjoni liige Mario Monti [1] EÜT L 11, 14.1.1994, lk 1. [2] EÜT L 349, 31.12.1994, lk 83. [3] EÜT L 303, 15.12.1995, lk 1. [4] EÜT L 350, 31.12.1994, lk 27. --------------------------------------------------